Seminari Online: `Escoles de desigualtat. Pornografia i Prostitució´
19 octubre 2020

## Seminari Online: \`Escoles de desigualtat. Pornografia i Prostitució´19 octubre 2020Última actualización: 14 julio 2025

![](../gestion/img/gandia-ajuntament-cefire-valenciapsd.jpg)  
  

Des de **l'Àrea d'Igualtat, Diversitat i Polítiques Inclusives**, junt amb el **CEFIRE Gandia** celebren un any més les jornades de Coeducació i prevenció de la violència de gènere, dirigides no sols als professionals del món de l'educació, sinó a tota la ciutadania que tinga un interès en aquestes matèries.

Així, aquesta setena edició, sota el títol: “**Escoles de desigualtat: Prostitució i Pornografia”**, tractarà com, a través de la pornografia i de la prostitució, homes i dones aprenen la desigualtat, la jerarquia entre els sexes i es normalitza la violència cap a les dones.

Com a novetat, aquest seminari es realitzarà amb format online, per tal de facilitar l'assistència de tota aquella persona interessada.

_“La prostitució és una vulneració més dels drets humans, on es produeixen tota classe de violències cap a les dones i la pornografia és el lloc on molts joves aprenen a deshumanitzar a les dones, cosificant-les i aprenent una desigualtat i jerarquia entre els sexes, contra la que volem combatre. Creguem molt necessària aquesta reflexió i per això oferirem 3 jornades, que se celebraran al llarg dels dilluns de novembre, on podrem assistir a ponències i diàlegs entre els i les expertes en la matèria, sempre des de la perspectiva de gènere, crítica i defensora de la igualtat i els drets humans”,_ ha assegurat la **regidora d’Igualtat, Diversitat i Polítiques Inclusives, Juana Navarro**.

Concretament, els objectius d’enguany són identificar en l’alumnat “elements de la socialització diferencial de gènere. Conèixer els elements tòxics i des-igualitaris de l’imaginari pornogràfic en l’aprenentatge afectiu-sexual del nostre alumnat; identificar trets propis de la construcció identitària de xics i xiques a partir de la cultura pornogràfica; promoure un model d’educació afectiu-sexual igualitari, empàtic i saludable; reconèixer la prostitució com a explotació sexual de les dones; i treballar prejudicis i mites al volant de la pornografia i la prostitució”, ha explicat la **directora del Cefire Gandia, Manela Faus**.

Amb la presència de tres ponents amb gran experiència en aquest camp com: **Ana de Miguel** (2 de novembre, de 17.30 a 19.30 h); **Karmele Marchante** (9 de novembre, de 17.30 a 19.30 h) i **Agustín Zaragozá** (16 de novembre, de 17.30 a 19.30 h).

Per als professionals de l’ensenyament interessats a obtindre un certificat del Cefire la inscripció ja està oberta a través de pàgina de la Conselleria d’Educació.

La ciutadania en general podrà seguir el seminar a través de la plataforma WEBEX, només enviant un correu al Cefire Gandia (diregandia@gva.es) o al departament d’Igualtat, Diversitat i Polítiques Inclusives (igualtatgandia@gmail.com), sol·licitant l’enllaç corresponent.  

[Twittear](https://twitter.com/share)